# data[].attributes.attachment_caption
 Εικονομάχοι καλύπτουν την εικόνα του Χριστού με ασβέστη. Ψαλτήρι Χλουντόφ ( περί το 830). Μόσχα, Ιστορικό Μουσείο

# data[].attributes.body
Το 726 ο αυτοκράτορας Λέων Γ’ διέταξε να τοποθετηθούν οι εικόνες μέσα στην εκκλησία ψηλότερα, ώστε να μη τις φθάνει και τις προσκυνά ο λαός. Ο Πατριάρχης Κωνσταντινουπόλεως Γερμανός αντέδρασε έντονα και αφού ο αυτοκράτορας εξέδωσε το 730 το πρώτο και μοναδικό διάταγμα εναντίον των εικόνων, τον αντικατέστησε με τον Αναστάσιο, οπαδό της πολιτικής του. Αλλά και ο πάπας της Ρώμης Γρηγόριος Β’ αναθεμάτισε το διάταγμα και συγκάλεσε σύνοδο (731), η οποία καταδίκασε τους καταστρέφοντες και βλασφημούντες τις θείες εικόνες. Ο διαπρεπής θεολόγος και συγγραφέας Ιωάννης Δαμασκηνός, ο πιο σφοδρός πολέμιος των εικονομάχων, υποστήριζε ότι οι εικόνες αποτελούν το βιβλίο των αγραμμάτων. Η αντίδραση αυτή της Εκκλησίας εξωτερίκευε και την άρνησή της να υποταχτεί απόλυτα στη θέληση της κοσμικής εξουσίας.

# data[].attributes.body
Ο Κωνσταντίνος Ε΄ στρέφεται κυρίως κατά των μοναχών. Οι εικονομαχικές ιδέες γίνονται η επίσημη άποψη του κράτους.

# data[].attributes.headline
Εικονομαχική σύνοδος της Ιέρειας (754 μ.Χ.)

# data[].attributes.subject
Εικονομαχική σύνοδος της Ιέρειας (754 μ.Χ.)

# data[].attributes.body
Από τις 10 Φεβρουαρίου 754 ως τις 8 Αυγούστου του ίδιου χρόνου στο ανάκτορο της Ιέρειας στη μικρασιατική ακτή του Βοσπόρου συγκλήθηκε σύνοδος με συμμετοχή 338 επισκόπων, που χωρίς εξαίρεση, υποστήριξαν την εικονοκλαστική διδασκαλία, αλλά χωρίς την παρουσία εκπροσώπων των θρόνων Ρώμης, Αλεξάνδρειας , Αντιόχειας και Ιεροσολύμων. Οι εικονόφιλοι ονόμασαν τη σύνοδο ειρωνικά «ακέφαλη σύνοδο», αλλά αυτό δεν εμπόδισε τα μέλη της να διεκδικήσουν το κύρος οικουμενικής συνόδου.

# data[].attributes.headline
787 μ.Χ. - Ζ΄ Οικουμενική Σύνοδος, Νίκαια Βιθυνίας

# data[].attributes.subject
787 μ.Χ. - Ζ΄ Οικουμενική Σύνοδος, Νίκαια Βιθυνίας

# data[].attributes.body
Η Ειρήνη η Αθηναία συγκαλεί την Ζ' Οικουμενική Σύνοδο, η οποία ακυρώνει τις αποφάσεις της εικονομαχικής συνόδου της Ιέρειας, καταδικάζει την εικονομαχία ως αίρεση και αναστηλώνει τις εικόνες.

# data[].attributes.body
Η β' φάση αρχίζει με τον αυτοκράτορα Λέοντα Ε' τον Αρμένιο που επανέφερε σε ισχύ τις αποφάσεις της συνόδου της Ιέρειας με μια σύνοδο στις Βλαχέρνες, το 815. Ο διχασμός και οι διώξεις ξανάρχισαν.

# data[].attributes.headline
843 μ.Χ. Τοπική Σύνοδος, Κωνσταντινούπολη

# data[].attributes.subject
843 μ.Χ. Τοπική Σύνοδος, Κωνσταντινούπολη

# data[].attributes.body
Η Αυγούστα Θεοδώρα συγκαλεί σύνοδο στην Κων/πολη, η οποία επικυρώνει τις αποφάσεις της Ζ΄Οικουμενικής Συνόδου και αναστηλώνει οριστικά τις εικόνες. Η αναστήλωση των εικόνων εορτάζεται την Κυριακή της Ορθοδοξίας (Α΄ Κυριακή της Μ.Σαρακοστής).